บาทเปิด 32.57 บาทต่อดอลล่าร์ กลับมาอ่อนค่า
เงินบาทเปิดตลาด 32.57 บาทต่อดอลล่าร์ กลับมาอ่อนค่าหลังจีดีพี ไตรมาส 3 ของ สหรัฐฯออกมาดีกว่าคาดหนุนดอลล์แข็ง
30 พ.ย. 2560

เงินบาทเปิดตลาด 32.57 บาทต่อดอลล่าร์ กลับมาอ่อนค่าหลังจีดีพี ไตรมาส 3 ของ สหรัฐฯออกมาดีกว่าคาดหนุนดอลล์แข็งนักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.57 บาท/ดอลลาร์ อ่อนค่าจากช่วงปิดตลาดเย็นวานนี้ที่ระดับ 32.52 บาท/ดอลลาร์ เนื่องจากดอลลาร์กลับมาแข็งค่าเมื่อเทียบกับสกุลเงินหลัก หลังตัวเลขจีดีพีของสหรัฐฯ ออกมาดีกว่าที่ตลาดคาดการณ์ไว้"บาทอ่อนค่าจากช่วงปิดตลาดเย็นวานนี้ เนื่องจากดอลลาร์แข็งค่าหลังตัวเลขจีดีพีของสหรัฐฯ เมื่อคืนนี้ออกมาดีเกินคาด" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทวันนี้ไว้ที่ 32.50-32.60 บาท/ดอลลาร์"วันนี้บาทน่าจะมีทิศทางอ่อนค่า เป็นการพักฐานหลังแข็งค่าไปมากช่วง 2 สัปดาห์ที่ผ่านมา" นักบริหารเงิน กล่าว